ກອງປະຊຸມຄົບຄະນະບໍລິຫານງານພັກ ຫ້ອງວ່າການກະຊວງ ປກສ ຄັ້ງທີ 5 ສະໄໝທີ VI
ກອງປະຊຸມຄົບຄະນະບໍລິຫານງານພັກ ຫ້ອງວ່າການກະຊວງ ປກສ ຄັ້ງທີ 5 ສະໄໝທີ VI ຈັດຂຶ້ນ ໃນວັນທີ 10 ສິງຫາ 2022, ເປັນປະທານໂດຍ ສະຫາຍ ພົຕ ສົມວັນ ສາຍລ້ອງພາ ຄະນະປະຈຳພັກກະຊວງ, ເລຂາຄະນະພັກ ຫົວໜ້າຫ້ອງວ່າການ ກະຊວງ ປກສ, ມີຮອງເລຂາ, ຄະນະປະຈຳພັກ ແລະ ເລຂາໜ່ວຍພັກ ເຂົ້າຮ່ວມ.
ສະຫາຍ ພົຈວ ສຸລິນະ ແກ້ວປະເສີດ ຄະນະພັກກະຊວງ ຮອງເລຂາຄະນະພັກ ຮອງຫົວໜ້າຫ້ອງວ່າການ ໄດ້ຜ່ານບົດສະຫຼຸບການເຄື່ອນໄຫວນຳພາຂອງອົງຄະນະພັກຫ້ອງວ່າການ ກະຊວງ ປກສ ປະຈຳ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022, ເຊິ່ງມີຜົນສຳ ເລັດຫຼາຍດ້ານສະແດງອອກ ຄື: ດ້ານນຳພາວຽກງານການເມືອງ-ແນວຄິດ ໄດ້ເອົາໃຈໃສ່ຊີ້ນຳ-ນຳພາສຶກສາອົບຮົມການເມືອງ-ແນວຄິດໃຫ້ຄະນະໜ່ວຍພັກ, ສະມາ ຊິກພັກ, ນາຍ ແລະ ພົນຕຳຫຼວດເຊື່ອມຊຶມກຳແໜ້ນ, ມະຕິ, ຄຳສັ່ງ ກໍຄືແນວທາງນະໂຍບາຍຂອງພັກ, ກົດໝາຍຂອງລັດ ແລະ ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງສູນກາງພັກ, ມະຕິກອງປະຊຸມໃຫຍ່ ຄັ້ງທີ V ຂອງອົງຄະນະພັກກະຊວງ ປກສ ກໍຄືມະຕິກອງປະຊຸມໃຫຍ່ ຄັ້ງທີ VI ຂອງອົງຄະນະພັກຫ້ອງ ວ່າການກະຊວງເຂົ້າສູ່ທຸກຂົງເຂດວຽກງານໃຫ້ປະກົດຜົນເປັນຈິງ;
ວຽກງານກໍ່ສ້າງພັກໄດ້ເອົາໃຈໃສ່ຊີ້ນໍາ-ນຳພາວຽກງານປັບປຸງກໍ່ສ້າງໜ່ວຍພັກທົ່ວຫ້ອງວ່າການໃຫ້ມີຄວາມປອດໃສເຂັ້ມແຂງໜັກແໜ້ນໂດຍ ຖືເອົາການປັບປຸງທາງດ້ານການຈັດຕັ້ງ, ດ້ານການເມືອງແນວຄິດ, ການປະຕິບັດລະບຽບວິໄນເຂັ້ມງວດ, ມີແບບແຜນວິທີເຮັດວຽກທີ່ດີ, ມີຄວາມສາມັກຄີ ເປັນເອກະພາບພາຍໃນ ເພື່ອກ້າວໄປເຖິງຄວາມປະສົບຜົນສຳເລັດໃນໜ້າທີ່; ວຽກງານຂະຫຍາຍພັກແຕ່ລະໜ່ວຍພັກໄດ້ມີການສ້າງແຜນການ ແລະ ມອບໝາຍໃຫ້ສະມາຊິກພັກສົມບູນຕິດຕາມມະຫາຊົນຜູ້ກ້າວໜ້າ ເພື່ອຂະຫຍາຍເປັນສະມາຊິກພັກ; ໃນ 6 ເດືອນຜ່ານມາ, ສາມາດຂະຫຍາຍມະຫາ ຊົນຜູ້ທີ່ມີຄວາມກ້າວໜ້າເຂົ້າຮຽນສະໜັບສະໜູນ 19 ສະຫາຍ ຍິງ 10 ສະຫາຍ, ຮຽນກົດລະບຽບພັກ 9 ສະຫາຍ ຍິງ 4 ສະຫາຍ, ເຂົ້າພັກສຳຮອງ 16 ສະຫາຍ ຍິງ 4 ສະຫາຍ.
ສະເພາະວຽກງານຈັດຕັ້ງບຳລຸງ-ກໍ່ສ້າງພະນັກງານໃນໄລຍະ 6 ເດືອນຜ່ານມາ, ໄດ້ຄົ້ນຄວ້າໃນການກໍ່ສ້າງນາຍ ແລະ ພົນຕຳຫຼວດ ເພື່ອໄປຍົກລະ ດັບວິຊາສະເພາະຢູ່ພາຍໃນ ແລະ ຕ່າງປະເທດໃຫ້ຖືກຕ້ອງຕາມມາດຖານເງື່ອນໄຂ, ພ້ອມທັງຕິດຕາມນາຍ ແລະ ພົນຕຳຫຼວດ ທີ່ກຳລັງສຶກສາຮ່ຳຮຽນໃນສະຖາບັນຕ່າງໆ ເພື່ອຮັບປະກັນໝາກຜົນຂອງການສຶກສາຮັບໃຊ້ແກ່ໜ້າທີ່ວຽກງານໃນສະເພາະໜ້າ ແລະ ຍາວນານ.